Մարիա Քորելլի

Մարիա Քորելլի (, , իրականում Մերի Մակկեյ (); ), անգլիացի գրող։ Իտալիայում ստացավ Քորելլի կեղծանունը։

Կյանք և ստեղծագործություն 
Մարիա Քորելլին ծնվել է շոտլանդացի պոետ Չառլզ Մակկեյի ընտանիքում։

Քորելլիի առաջին գիրքը՝ «Վեպ երկու աշխարհների մասին» (, 1886), մեծ հաջողություն ունեցավ։ Նրան հաջորդեցին «Վենդետտա», «Թելմա», «Վարավվա», «Սատանայի վիշտը»  (, 1895) գրքերը։ Վերջինս էկրանավորվել է Գրիֆիտի և Դրեյերի կողմից։

Մարիա Քորելլիի արձակը հագեցած է օկուլտական գաղափարներով՝ հիպնոս, հոգու վերաբնակեցում, աստղային մարմիններ և այլն։ Քորելլիի վեպերը համապատասխանում էին հասարակ ընթերցողի ճաշակին։ 1890-ական թվականներին նրա գրքերը ավելի մեծ քանակով էին սպառվում, քան Քիփլինգի, Կոնան Դոյլի և Ուելսի ստեղագործությունները միասին վերցրած։

Գրողի ստեղծագործությունները երբեմն քննադատվում էին հերոսների գռեհկության, վատորակ երկխոսությունների, սյուժեի ձգձգվելու պատճառով։ Անգլիացի լուրջ քննադատները Քորելիին բացասաբար էին վերաբերվում, սակայն վիպասանը նրանց դեմ կատաղի պատերազմ էր սկսել։  Ռուսաստանում գրողի անունը հայտնի դարձավ  նախահեղափոխական շրջանում «Դրակուլայի» թարգմանության ժամանակ առաջացած խառնաշփոթության շնորհիվ։ 1903 թվականին Սանկտ-Պետերբուրգում Բրեմ Սթոքերի կողմից հրատարակվեց Քորելլիի «Սատանայի վիշտը», իսկ 1912-1913 թվականներին  Կապույտ ամսագրի հավելվածում Քորելլի անվան տակ լույս ընծայվեց Բրեմ Սթոքերի գրչին պատկանող «Վամպիր (Կոմս Դրակուլա)» վեպը։

Կյանքի վերջին տարիները Քորելլին անցկացրեց Ստրատֆորդ ըփոն Էյվոնում, որտեղ շատ ուժ և փող ծախսեց քաղաքի պատմական այն տեսքը վերականգնելու համար, որը նա ուներ Շեքսպիրի ժամանակ, այժմ Քորելլիի տանը գտնվում է Շեքսպիրյան ինստիտուտը։ Քորելլին օժանդակել է փարավոնների անեծքների մասին լեգենդներ ստեղծելուն։ 1923 թվականի ապիլին նա հրապարակեց նախազգուշացում նրա համար, որ «ամենախիստ պատիժը սպառնում է գերազմանի անկոչ հյուրին», այդ հրապարակումից մի քանի օր հետո մահացավ լորդ Քարնարվոն։ Նրա հոդվածը տարածվեց թերթերում և Թութանհամոնի գերեզմանի նկատմամբ ունեցած հետաքրքրության շնորհիվ փարավոնների անեծքի ֆենոմենը դարձավ բոլոր լրատվամիջոցների  սովորական նյութը։

Ծանոթագրություններ

Արտաքին հղումներ 

 Сайт, посвященный писательнице
 Мария Корелли на сайте IMDB

Գրական կեղծանուններով հայտնի հեղինակներ
Բրիտանացի գրողներ
19-րդ դարի բրիտանացի գրողներ
Անգլիացի գրողներ
20-րդ դարի բրիտանացի գրողներ
Անգլիացի կին վիպասաններ
20-րդ դարի բրիտանացի կին գրողներ
20-րդ դարի բրիտանացի կանայք
Բրիտանացի կին վիպասաններ
Բրիտանացի կին գրողներ
19-րդ դարի կին գրողներ
Անգլիացի արձակագիրներ
Անգլիացի բանաստեղծներ
19-րդ դարի անգլիացի գրողներ
20-րդ դարի անգլիացի վիպասաններ